Гэта кніга незвычайная тым, што яе аўтару… 11 гадоў. Але ён ужо гатовы падзяліцца з чытачамі сваімі філасофскімі разважаннямі. Некаторыя з яго невялічкіх твораў друкаваліся на старонках часопіса “Бярозка”, газет “Вечерний Минск” і “Знамя юности”. І сапраўды: няўжо толькі дарослыя могуць пісаць казкі для дзяцей? Тое, што кніга напісана хлопчыкам, а не салідным сівавалосым аўтарам, дапамаге ёй стаць больш “блізкай” і зразумелай для чытачоў: бо гэта ж іх думкі, іх асаблівасці светаўспрымання! Дабрадушнае сланяня, мудры кавун, разважлівае кацяня, самаахвярны памідор, незаменная сашчэпка…Простыя і зразумелыя героі. Простыя казкі пра важныя рэчы.